Document ID: /roh_data/filtered/fineweb-2-filterrobots_roh.jsonl.gz/71926

«Cossmo» alias Mauro Stocker è in giuven chantautur da 20 onns. Oriundamain da la Svizra Orientala ha el cun otg onns cumenzà a far musica cun sia ghitarra. Insaquants onns pli tard ha el scuvert la passiun per il scriver e cumponer atgnas chanzuns. Fascinà da l’idea da pudair crear d’impuls creativs products finids ha il musicist da Riva (Walenstadt) cumenzà ha publitgà quellas chanzuns. Sia finamira è da savair s’exprimer cun sia musica a moda artistica ed autentica. La musica è per il pli ruassaivel pop cun melodias idillicas e melancolicas. Sia single actuala è «Counting Sheep» e descriva sia metoda encunter notgs senza sien pervia da mal d’amur. Cun quella sa el uss sa preschentar durant il november en ils radios da RTR, SRF3, Couleur 3 e Rete Tre.